Diari Oficial de la Generalitat Valenciana


Sumari del DOGV 4209, del 13-03-2002 (2002/2082)

ORDRE de 19 de febrer de 2002, de la Conselleria de Cultura i Educació, per la qual es concedix l'autorització d'obertura i funcionament als centres docents privats de nova creació que s'especifiquen en l'annex.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/2082


Data del document
:   19-02-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Puçol
    * València
    * ensenyament privat

ORDRE de 19 de febrer de 2002, de la Conselleria de Cultura i Educació, per la qual es concedix l'autorització d'obertura i funcionament als centres docents privats de nova creació que s'especifiquen en l'annex. [2002/2082]
  
Els expedients han sigut iniciats a instància dels promotors-titulars dels centres que es relacionen en l'annex, en sol·licitud d'autorització d'obertura i funcionament.
  
La Direcció General de Centres Docents ha aprovat, per mitjà de resolucions individualitzades per a cada centre, la proposta d'instal·lacions i ús educatiu dels espais reflectits en els plans presentats per a les autoritzacions dels centres.
  
Cada expedient ha sigut tramitat per la direcció territorial competent, i inclou informe favorable de la Unitat Tècnica de Construccions i la relació de professors i titulacions respectives informada per la Unitat d'Inspecció Educativa o, si és procedent, el compromís d'aportar-la abans de l'inici de les activitats educatives corresponents.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.98), pel qual es modifica i completa el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyances de règim general no universitàries; el Reial Decret 777/1998, de 30 d'abril (BOE de 08.05.98), sobre ordenació de la Formació Professional i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament dels centres docents privats que s'especifiquen en l'annex, atenent a les característiques, ensenyances i capacitat màxima de llocs escolars que s'especifiquen.
  
Segon
  
No admetre la sol·licitud d'incorporació al règim de concerts educatius, presentada pel titular/promotor del Centro de Estudios HDQ 9391, de nova creació, de Puçol, codi 38341745, per tractar-se d'un centre que impartirà ensenyaments no obligatoris, i que, per tant, no constituïxen l'objecte del concert educatiu en virtut d'allò disposat en la Llei Orgànica 8/1985, de 3 de juliol, reguladora del Dret a l'Educació (article 47 i concordants disposicions transitòries 3ª i 5ª) i en el Reial Decret 2377/1985, de 18 de desembre, pel qual s'aprova el Reglament de Normes Bàsiques de Concerts.
  
DISPOSICIÓ ADDICIONAL PRIMERA
  
Els centres que no han aportat la relació de professors i titulacions respectives hauran de fer-ho davant de la Direcció Territorial corresponent, que haurà d'aprovar-la, previ informe de la Inspecció Educativa, abans de l'inici de les activitats educatives corresponents.
  
DISPOSICIÓ ADDICIONAL SEGONA
  
La Direcció Territorial corresponent establirà, en el termini màxim de dos mesos i per mitjà de Resolució, el centre públic a qui el centre privat de Formació Professional que s'assenyala en l'annex, quedarà adscrit a efectes administratius.
  
DISPOSICIÓ ADDICIONAL TERCERA
  
Els centres hauran de complir el que disposen l'article 6 del Reial Decret 1004/1991 (BOE de 26.06.91) i el Decret 193/1988, de 12 de desembre, del Consell de la Generalitat Valenciana (DOGV de 02.02.89), pel qual s'aproven les normes per a l'accessibilitat i eliminació de barreres arquitectòniques.
  
DISPOSICIÓ ADDICIONAL QUARTA
  
La present Orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 19 de febrer de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària, CARMEN NACHER PEREZ
  
ANNEX
  
Denominació genèrica del centre: Centre autoritzat d'Educació Infantil de Primer Cicle
  
Centre: Bambi
  
Titular: Felicidad Montes Iniesta
  
Domicili: c/ Pintor Salvador abril, 41, baix
  
Localitat: València
  
Província: València
  
Codi: 17607906
  
Ensenyances i capacitat màxima que s'autoritzen, amb efectes des de l'inici del curs acadèmic 2001/2002:
  
- Educació Infantil, primer cicle, amb 3 unitats i 53 llocs escolars distribuïts de la següent forma:
  
\* 1 unitat de xiquets d'1 a 2 anys, amb 13 llocs escolars
  
\* 2 unitats de xiquets de 2 a 3 anys, amb 40 llocs escolars
  
Denominació genèrica: Centre autoritzat de Formació Professional de Grau Superior
  
Centre: Centre d'Estudis PDO 5589
  
Titular: Mª Pilar Andreu Canuto
  
Domicili: c/ Marqueret, 5
  
Localitat: Puçol
  
Província: València
  
Codi: 96691485
  
Ensenyaments i capacitat màxima que s'autoritzen, amb efectes a partir del curs acadèmic 2002/2003:
  
- 2 cicles formatius de grau superior següents:
  
- 2 grups del Cicle Superior d'Administració de Sistemes Informàtics, amb 40 llocs escolars a impartir en doble torn (20 llocs escolars al matí i 20 a la vesprada)
  
- 2 grups del Cicle Superior de Desenrotllament d'Aplicacions Informàtiques, amb 40 llocs escolars a impartir en doble torn (20 llocs escolars al matí i 20 a la vesprada)